Document ID: /roh_data/filtered/fineweb-2-filterrobots_roh.jsonl.gz/62788

Il scenari dal film: Ava, la matta dad 11 onns va en vacanzas en l'Hotel Sinestra. Ils geniturs van sin il gnerv ed ella sa giavischa vacanzas senza els. Ussa dastga ella, ensemen cun auters uffants da l'hotel, avair la libertad ed in hotel per els. Ma bain spert mancan ils geniturs ed els van en tschertga.
En il center stat l’hotel istoric en Val Sinestra, ma era la culissa da differentas vischnancas sco Sent, Scuol, Ftan ed Ardez.
Uffants indigens
En il film sa tracti oravant tut dad uffants, perquai èn sa participads era uffants da l’Engiadina Bassa. Els giogan las rollas dals uffants da giasts ch’èn en vacanzas en l’hotel. Giuvnas acturas ed acturs cumpletteschan la gruppa d’acturs.
Zodiac Pictures producescha quest film durant ils mais schaner enfin mars. Il film da famiglia vegn mussà per l'emprima giada il december da quest’onn.